CELEX: 62012CA0222
Language: hr
Date: 2014-03-13 00:00:00
Title: Predmet C-222/12: Presuda Suda (šesto vijeće) od 13. ožujka 2014. (zahtjev za prethodnu odluku Tartu Ringkonnakohus – Estonija) – A Karuse AS protiv Politsei- ja Piirivalveamet (Cestovni promet  — Uredba (EZ) br. 561/2006  — Obveza korištenja tahografa  — Izuzeće za vozila koja se koriste za potrebe održavanja cesta  — Vozilo koje prevozi šljunak od mjesta utovara do mjesta radova na održavanju ceste)

5.5.2014   
            
            
               HR
            
            
               Službeni list Europske unije
            
            
               C 135/3
            
         Presuda Suda (šesto vijeće) od 13. ožujka 2014. (zahtjev za prethodnu odluku Tartu Ringkonnakohus – Estonija) – A Karuse AS protiv Politsei- ja Piirivalveamet
   (Predmet C-222/12) (1)
   
   ((Cestovni promet - Uredba (EZ) br. 561/2006 - Obveza korištenja tahografa - Izuzeće za vozila koja se koriste za potrebe održavanja cesta - Vozilo koje prevozi šljunak od mjesta utovara do mjesta radova na održavanju ceste))
   2014/C 135/03
   Jezik postupka: estonski
   
      Sud koji je uputio zahtjev
   
   Tartu Ringkonnakohus
   
      Stranke glavnog postupka
   
   
      Tužitelj: A Karuse AS
   
      Tuženik: Politsei- ja Piirivalveamet
   
      Predmet
   
   Zahtjev za prethodnu odluku – Tartu Ringkonnakohus – Tumačenje članka 13. stavka 1. točke (h) Uredbe (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85 (SL L 102, str. 1.) (SL, posebno izdanje na hrvatskom jeziku, poglavlje 5., svezak 6., str. 167.) – Obveza korištenja tahografa – Izuzeće od obveze za vozila koja se koriste za potrebe održavanja cesta – Motorni kiper najveće mase 25,5 tona koji javnim putem prevozi šljunak iz šljunčare do mjesta radova popravljanja i održavanja ceste
   
      Izreka
   
   Pojam „vozila koja se koriste za potrebe održavanja cesta” iz članka 13. stavka 1. točke (h) Uredbe (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85, koja mogu biti izuzeta od korištenja tahografa, treba tumačiti na način da su njime obuhvaćena vozila koja prevoze materijal do mjesta radova održavanja cesta pod uvjetom da je prijevoz u cijelosti i isključio povezan s ostvarenjem navedenih radova i predstavlja njegovu akcesornu aktivnost. Na nacionalnom je sucu da ocijeni je li to slučaj u predmetu u glavnom postupku uzimajući u obzir sveukupnost bitnih elemenata.
   
      (1)  SL C 209, 14.7.2012.